**A Hankook DTM nyereményjátékkal indítja magyar nyelvű Facebook oldalát**

**Elindítja hivatalos magyar nyelvű Facebook oldalát a Hankook Tire Magyarország. A dél-korai gumiabroncsgyártó tervei szerint a vállalati hírek mellett a CSR programokról, valamint gumiabroncsokkal kapcsolatos tippekről és hasznos tudnivalókról osztanak majd meg érdekes információkat. A Hankook az oldallal egy időben nyereményjátékkal is jutalmazza az első szerencsés lájkolókat: a játékosok belépőket nyerhetnek a június 16-18. között Hungaroringen zajló DTM versenyre, amelynek a koreai vállalat szállít versenyabroncsokat.**

***Rácalmás, 2017. június 09. –*** A prémium gumiabroncsgyártó vállalat elindítja hivatalos magyar nyelvű Facebook oldalát azzal a céllal, hogy tovább építse a márka arculatát, valamint párbeszédre ösztönözze és elkötelezze a márka használóit. A Hankook új Facebook oldalát egy kampánnyal vezeti be, amelynek keretében a szerencsések páros belépőket nyerhetnek a DTM túraautó-bajnokság magyarországi versenyhétvégéjére. A német túraautó-bajnokság 33 éve fut, a Hankook 6 éve a hivatalos gumiabroncsbeszállítója.

„A Hankook piacvezető vállalatként szeretne élen járni a trendek figyelemmel követésében is. A digitalizáció és a közösségi média térnyerése még mindig gyors tempóban halad, utóbbi kitűnő kommunikációs csatornává vált a fogyasztók és a márkák között. Ezért indítjuk el Magyarországon is Facebook oldalunkat, hogy annak segítségével még közelebb kerüljünk a Hankook elkötelezett vásárlóihoz, illetve, hogy tovább erősítsük jelenlétünket a magyar piacon” – mondta Hwang Seong Hak, a Hankook Tire Magyarország ügyvezető igazgatója.

A hivatalos magyar nyelvű Facebook oldal 2017. június 9-én indul, és a következő linken érhető el: [www.facebook.com/hankook.hungary](http://www.facebook.com/hankook.hungary)

###

**A Hankook Tire vállalatról**

A Hankook Tire egyike az öt, a világon a legtöbb abroncsot gyártó globális vállalatnak. Innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok valamint az autósport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten már több mint 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központja és hét gyártóüzemének fejlesztésébe. A németországi Hannoverben működő Európai Technológiai Központban az európai piac igényeire szabva fejlesztik az termékeket, különös tekintettel az európai prémium autógyártók számára készülő első szerelésű (OE) abroncsokra.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban és Lengyelországban vannak kereskedelmi képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg már több mint 3.300 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készülő termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal.

További információ: [www.hankooktire-press.com](http://www.hankooktire-press.com) és [www.hankooktire-eu.com](http://www.hankooktire-eu.com)

**Kapcsolat:**

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |